**PODMIENKY ÚČASTI**

**Nadlimitná zákazka: „Didakticko-materiálny balíček pre kognitívny rozvoj detí"**

- umiestnenie: Elektronická tabuľa zákazky/Súťažné podklady/Formulár/Podmienky účasti

ODDIEL III: PRÁVNE, EKONOMICKÉ, FINANČNÉ A TECHNICKÉ INFORMÁCIE Podmienky účasti

Podmienky účasti

**Vhodnosť vykonávať profesionálnu činnosť vrátane požiadaviek týkajúcich sa zápisu do živnostenských alebo obchodných registrov**

**Zoznam a krátky opis podmienok**

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon").   
  
Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona, dokladmi podľa § 32 ods. 2, resp. podľa § 32 ods. 4 a 5 zákona.

Súčasne sa požaduje trestná bezúhonnosť právnickej osoby, podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov.

Hospodársky subjekt môže preukázať splnenie podmienok účasti osobného postavenia zápisom do zoznamu hospodárskych subjektov podľa § 152 ods. 1 zákona. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.  
  
Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.  
  
Hospodársky subjekt môže predbežne nahradiť doklady na preukázanie splnenia podmienok účasti vo verejnom obstarávaní podľa § 32 ods. 1 zákona jednotným európskym dokumentom podľa § 39 zákona.

Doklady, ktoré sa nepredkladajú:

1. V prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona výpisom z Obchodného registra Slovenskej republiky alebo výpisom zo Živnostenského registra Slovenskej republiky, záujemca/uchádzač nie je povinný v zmysle § 32 ods. 3 zákona tieto doklady predkladať verejnému obstarávateľovi, a to z dôvodu použitia údajov z informačných systémov verejnej správy.

2. S ohľadom na to, že z technických dôvodov nie je možné získať údaje alebo výpisy z informačných systémov Generálnej prokuratúry, predkladá uchádzač alebo záujemca doklady podľa § 32 ods. 1 a) zákona v listinnej podobe a to v súlade s ustanovením § 1 ods. 6 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii). Ak je uchádzač zapísaný v zozname hospodárskych subjektov, vedený úradom pre verejné obstarávanie, doklad podľa § 32 ods. 1 a) zákona sa nevyžaduje.

**Ekonomické a finančné postavenie**

Kritériá výberu stanovené v dokumentoch k obstarávaniu  Áno  Nie

**Technická a odborná spôsobilosť**

Kritériá výberu stanovené v dokumentoch k obstarávaniu  Áno  Nie

**Zoznam a krátky opis kritérií výberu**

**Bod 1:**

**Podľa § 34 ods.1 písm. a) zákona.**

**Minimálna požadovaná úroveň štandardov:**

Uchádzač musí preukázať technickú alebo odbornú spôsobilosť zoznamom dodávok tovaru rovnakého, alebo porovnateľného charakteru a zložitosti ako je predmet zákazky (didaktické alebo kognitívne pomôcky) za predchádzajúcich desať rokov od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

Za vyhlásenie súťaže sa považuje zverejnenie oznámenia o vyhlásení verejného obstarávania v Úradnom vestníku Európskej únie.

Zoznamom musí uchádzač preukázať, že za požadované obdobie dodal tovar rovnakého alebo porovnateľného charakteru, ako je požadovaný predmet zákazky uvedený v opise zákazky v celkovej hodnote zodpovedajúcej minimálne predpokladanej hodnote zákazky, **t. j. minimálne   
427 000,- € bez DPH.**

Uchádzačom predložený zoznam, bude obsahovať identifikačné údaje odberateľa, popis predmetu plnenia dohody alebo jeho súčasti, celkovú cenu dohodnutú v dohode, termín dodania, tel. číslo, meno a priezvisko kontaktnej osoby odberateľa, u ktorej je možné si tieto údaje overiť.

**Zoznam a krátky opis kritérií výberu**

**Bod 2.**

**Podľa § 34 ods.1 písm. m) zákona.**

**Minimálna požadovaná úroveň štandardov:**

Verejný obstarávateľ požaduje od uchádzača predložiť ku každej položke uvedenej v Prílohe č. 1 Opis predmetu zákazky a vlastný návrh plnenia:

a) **farebnú fotografiu** a **opis tovaru** - verejný obstarávateľ požaduje od uchádzačov podrobnú identifikáciu hračky v rozsahu: typové číslo, číslo šarže, sériové číslo alebo číslo modelu alebo iný prvok, ktorý umožní identifikáciu hračky, obchodné meno alebo ochrannú známku, sídlo a miesto podnikania. Ak uvedené informácie nebude možné uviesť priamo na hračke, tak sa uvedú na obale alebo v sprievodnej dokumentácii. Uchádzač bude tiež povinný priložiť k hračke návod na použitie a bezpečnostné pokyny v štátnom jazyku.

b) **doklad o tom, že hračka spĺňa bezpečnostné požiadavky ustanovené zákonom č. 78/2012 Z. z. o bezpečnosti hračiek** a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov (ďalej len „zákon o bezpečnosti hračiek“), a to označenie CE správne umiestnené na hračke v súlade s § 12 zákona o bezpečnosti hračiek – uchádzač verejnému obstarávateľovi predloží **farebnú fotografiu umiestnenia označenia CE na hračke**, resp. na inom mieste v súlade s podmienkami uvedenými v § 12 ods. 3 zákona o bezpečnosti hračiek, V prípade nesplnenia podmienky účasti podľa §34 ods.1 písm. m) bude uchádzač z predmetného verejného obstarávania vylúčený.

c) V súlade s § 34 ods.1 písm. m) zákona verejný obstarávateľ požaduje predloženie nasledovných vzoriek :

|  |  |  |
| --- | --- | --- |
| Návrh zloženia vzorky k verejnému obstarávaniu Didakticko-materiálny balíček pre kognitívny rozvoj detí | | |
| Poradové číslo v zozname | Názov pomôcky v zozname | Kompletná resú. časť pomôcky na predloženie pre preverenie kvality a súladu so špecifikáciou |
| 3. | Didaktická hra pre rozvoj sociálnych zručností, kreativity, jemnej motoriky a pamäte. | 1 kus doska s kolíkmi, 3 ks farebných valcov malých, 3 ks farebných valcov veľkých, 6 kusov ferebných rúriek. 1 ks šnúrka. |
| 7. | Didaktická stavebnica - guľôčková dráha | 7 ks rôznych dielov, 2 ks guličky |
| 9. | Didaktická pomôcka - precvičovanie a rozvoj drobných pohybových prejavov a aktivít. | kompletná pomôcka |
| 13. | Základy matematiky - interaktívna hra | kompletná pomôcka |
| 15. | Edukačná sada - činnosti základnej hygieny a čistoty | kompletná pomôcka |
| 16. | Sada didaktických samo opravných pomôcok | kompletná pomôcka |
| 18. | Súprava mäkkých penových písmen s pestrofarebnou textúrou. | 3 ks rôznych penových písmen |
| 20. | Súprava taktilných diskov na rozvoj hmatových zmyslov | 2ks rôznych väčších taktilných diskov, 2 ks rôznych menších taktilných diskov. |
| 22. | Edukatívny kufrík 1. | kompletná pomôcka |
| 24. | Didaktická pomôcka - Kalendárny rok | kompletná pomôcka |
| 25. | Edukatívny kufrík II. | 1 ks sada farbičiek (12 farieb), 1 ks elektrické strúhadlo, 1 ks pastelky v tvare vajíčka, 1 ks detské nožnice, 1ks lepidlo (všeobecné). |
| 29. | Didaktická magnetická sada | 3 ks magnetické súčiastky rôznych tvarov (štvore, kosoštvorec, trojuholník). |

Predložené vzorky zostávajú po ukončení verejného obstarávania v dispozícii verejného obstarávateľa a budú v prípade úspešného uchádzača slúžiť počas trvania rámcovej dohody na overovanie či dodaný Tovar zodpovedá Vzorkám, ktoré Predávajúci predložil v rámci ponuky.

**Vzorky   je potrebné doručiť v lehote na predkladanie ponúk na adresu: Ministerstvo vnútra Slovenskej republiky, Pribinova 2, 812 72 Bratislava. V prípade osobného doručenia v pracovných dňoch v čase od 08:30 do 15:00 hod.**

Vzorky uchádzač predkladá v uzavretom, prípadne zapečatenom obale, zabezpečenom proti nežiaducemu otvoreniu, na ktorom budú uvedené nasledovné údaje:

* adresa Objednávateľa: Ministerstvo vnútra Slovenskej republiky, Odbor verejného obstarávania, Pribinova 2, 812 72 Bratislava
* obchodné meno a sídlo, resp. miesto podnikania uchádzača alebo obchodné mená a sídla, resp. miesta podnikania všetkých členov skupiny dodávateľov,
* označenie „VEREJNÁ SÚŤAŽ – NEOTVÁRAŤ“,
* označenie heslom súťaže „**Didakticko –materiálny balíček pre kognitívny rozvoj detí**“
* označenie časti ponuky: „vzorky“

Verejný obstarávateľ a obstarávateľ sú pri vyhodnotení splnenia podmienok účasti uchádzačov alebo záujemcov týkajúcich sa technickej spôsobilosti alebo odbornej spôsobilosti podľa § 34 ods. 1 písm. a) alebo písm. b) povinní zohľadniť referencie uchádzačov alebo záujemcov uvedené v evidencii referencií podľa § 12, ak takéto referencie existujú.

V prípade, že uchádzač využije na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení rámcovej dohody a realizačných zmlúv bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie dodávať tovar a poskytovať služby preukazuje a vo vzťahu k tej časti predmetu zákazky, na ktorú boli kapacity uchádzačovi poskytnuté.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti podľa tohto bodu oznámenia o vyhlásení verejného obstarávania za všetkých členov skupiny spoločne.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 33 a § 34 zákona musí byť zrejmé splnenie vyššie identifikovaných minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Uchádzač môže predbežne nahradiť doklady preukazujúce splnenie podmienok účasti Jednotným európskym dokumentom pre obstarávanie (JED) podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva.

V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov.

**Informácie o vyhradených zákazkách (ak je to uplatniteľné)**

 Áno  Nie  Zákazka je vyhradená pre chránené pracovné dielne a hospodárske subjekty, ktorých hlavným cieľom je sociálna a profesionálna integrácia postihnutých alebo znevýhodnených osôb   
  
 Áno  Nie  Uskutočnenie zákazky je vyhradené pre rámcové programy chránených pracovných miest

**Podmienky vykonania zákazky**

**Informácie o pracovníkoch zodpovedných za vykonanie zákazky**

 Áno  Nie  Povinnosť uviesť mená a odbornú kvalifikáciu pracovníkov poverených vykonaním zákazky